SAD: Podaci o putnicima ili uvođenje viza
Komitet Evropskog parlamenta stao iza sporazuma kojim se američkoj službi za nacionalnu bezbednost daju na korišćenje podaci o putnicima
Konačno glasanje u parlamentu o ovom sporazumu, koji bi trebao da zamijeni trenutni, privremeni, sporazum, očekuje se za tri sedmice. Evropski liberali, koji trvde da sporazum krši evropske standarde o ljudskim slobodama, obećavaju da će učiniti sve kako bi konačno glasanje bilo negativno i time sporazum sa Amerikom propao. Ukoliko namjeravate putovati u Ameriku treba da, pored novca za to, budete spremni da će se vaše ime, adresa, podaci o vašoj kreditnoj kartici, čak i sjedištu u avionu, prije nego što i poletite, naći na stolu američke službe nacionalne bezbjednosti. Ova privremena pravila sa rokom isteka 2014, važe i danas, a novi sporazum bi, ukoliko bude usvojen, važio narednih sedam godina. Argument onih koji su danas digli ruke "za" jeste da je bolje imati bilo kakav nego nikakav sporazum, s obzirom da je američka strana najavila da će u slučaju nepostojanja sporazuma sa EU o ličnim podacima putnika, skraćeno PNR, ponovo uvesti vize za Evropljane koji putuju na njenu teritoriju. Stav protivnika je prije ovog glasanja u izvještaju obrazložila članica liberala. Liberali su, uz evropske zelene, danas pokušali zaustaviti, kako kažu, kršenje ličnih sloboda evropskih gradjana. , rekla je izvestiteljka, Sofi Intveld. Sada se u parlamentu kalkuliše - ukoliko na glasanju 19. aprila prodje sporazum o transferu podataka putnika, tada će ga još samo potvrditi Evropski savjet i stupiće na snagu za narednih sedam godina. Medjutim, ukoliko Parlament bude protiv, i obori ga, čini se da bi tada sasvim logičan korak bio da glasa i o trenutno važećem sporazumu, čija važnost traje još barem dvije godine. Još jedno "ne" evropskih parlamentaraca bi značilo gotovo istovremeno uvodjenje viza za evropske putnike za Ameriku. Značilo bi to komplikovaniju, dužu i skuplju proceduru za putovanja, uz, sasvim sigurno, nezanemarljivu političku štetu u evropsko-američkim odnosima.